San Antonio, Čile

San Antonio je lučki grad od 86,569 i općina od 87,697 stanovnika u centru Čilea u Provinciji San Antonio u kojoj je administrativni centar. Geografija San Antonio leži sjeverno od ušća rijeke Maipo u Tihi ocean, u malom zaljevu, udaljen 110 km zapadno od Santiaga i 90 km južno od Valparaísa. Klima Grad ima mediteransku klimu sa kišnom zimom i prosječnom godišnjom temperaturom od 13.5 °C., u najtoplijem mjesecu januaru je 20 °C, a u najhladnijem julu je prosječno 7 °C. Kiše padne godišnje do 325 mm, a najviše u junu 80 mm. Historija San Antonio je niknuo u 17. vijeku, pod imenom Lo Gallardo, svoje današnje ime dobio je po velikom ranču San Antonio, na čijem se terenu proširio. San Antonio je formalno osnovan 14. januara 1850. dekretom tadašnjeg predsjednika Manuela Bulnesa. Važnost luke San Antonija nastala je za čileansko-španjolskog rata 1865., nakon što su dokovi i skladišta u Valparaísu uništeni španjolskim bombardiranjem. Grad je zahvaljujući luci toliko ojačao da je 1880. imao konjski tramvaj, prvi nakon Valparaísa. Od 1881. je administrativni centar vlastite općine, a od 1884. ima gradonačelnika. Gradnja modernije luke započela je 1910. Današnji San Antonio je jedna od najprometnijih luka u Čileu, koja je 2007. modernizirana gradnom cesta i tunela koji omogućuju direktni prilaz do luke sa autoputa. Izvori Vanjske veze Ilustre Municipalidad de San Antonio (službene stranice) (es)